CELEX: 62019TN0654
Language: el
Date: 2019-09-30 00:00:00
Title: Υπόθεση T-654/19: Προσφυγή της 30ής Σεπτεμβρίου 2019 – FF κατά Επιτροπής

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/86
            
         
      Προσφυγή της 30ής Σεπτεμβρίου 2019 – FF κατά Επιτροπής
      (Υπόθεση T-654/19)
      (2019/C 399/105)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: FF (εκπρόσωπος: A. Fittante, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να διαπιστώσει ότι η Ευρωπαϊκή Επιτροπή προσέβαλε το δικαίωμα του προσφεύγοντος στην τιμή, στην ιδιωτική και οικογενειακή ζωή, καθώς και στην υπόληψη και την αξιοπρέπειά του, χρησιμοποιώντας χωρίς άδεια την εικόνα του προσφεύγοντος μεταξύ των φωτογραφιών που προτάθηκαν από την Επιτροπή για τις σχετικές με την υγεία προειδοποιήσεις οι οποίες αναγράφονται στις συσκευασίες καπνού, κατ’ εφαρμογήν της κατ’ εξουσιοδότηση οδηγίας 2014/109/ΕΕ της Επιτροπής·
               
            
                  —
               
               
                  να διατάξει την άμεση παύση της χρήσεως της επίμαχης φωτογραφίας εντός της Ένωσης και την απόσυρση όλων των διαθέσιμων προς πώληση προϊόντων καπνού, στα οποία εμφανίζεται η εικόνα του προσφεύγοντος, από τα ειδικά εξουσιοδοτημένα καταστήματα και σημεία πωλήσεως τέτοιων προϊόντων·
               
            
                  —
               
               
                  να αναγνωρίσει υπέρ του προσφεύγοντος το δικαίωμα να προβάλει περαιτέρω τις αξιώσεις του προς επιδίκαση χρηματικής ικανοποιήσεως λόγω ηθικής βλάβης και προς αποκατάσταση περιουσιακής ζημιάς, αφού περατωθεί η εμπειρογνωμοσύνη που ζητήθηκε με αυτοτελή προσφυγή και αφού η Επιτροπή γνωστοποιήσει πόσες ακριβώς συσκευασίες με την επίμαχη εικόνα πωλήθηκαν στην Ένωση·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά και τα διαδικαστικά έξοδα, διευκρινιζομένου ότι ο προσφεύγων υπέβαλε αίτηση δικαστικής αρωγής.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει έναν μοναδικό λόγο ακυρώσεως, ο οποίος αντλείται από προσβολή των θεμελιωδών δικαιωμάτων που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης, ο οποίος διασφαλίζει το δικαίωμα στην αξιοπρέπεια και στην ιδιωτική και οικογενειακή ζωή κάθε προσώπου.